Neiva

Neiva () – miestas Kolumbijoje, kalnų slėnyje prie Magdalenos upės ir jos intakų (Río las Ceibas ir Río del Oro), 443 m aukštyje. Huilos departamento centras. 352,9 tūkst. gyventojų.

Miestas įkurtas 1539 m. Chuano de Kabreros ir oficialiai pavadintas Villa de la Limpia Concepción del Valle de Neiva. Išvystyta tekstilės pramonė. Skrybėlių-panamų gamyba ir eksportas. Prekyba žemės ūkio produktais (daugiausia kava). Neiva – turistinis centras. Mieste išlikę kolonijinės architektūros pastatų.

Nuorodos 
 Oficiali svetainė

Kolumbijos miestai